BASES ESPECÍFICAS PARA A PROVISIÓN DE TRES PRAZAS VACANTES DE OFICIAL CONDUTOR, FUNCIONARIO DE CARREIRA
ADMINISTRACIÓN LOCAL — Municipal — Poio (Persoal, oposicións, 11/05/2020)

Polo presente anuncio procédese á publicación das bases específicas para a provisión de tres prazas vacantes de oficial condutor, funcionario de carreira. A presente publicación non implica a apertura de prazo de presentación de solicitudes quedando supeditada á publicación do anuncio no Boletín Oficial do Estado tal e como indica a base cuarta das bases xerais que rexe o desenvolvemento das OPE 2017, 2018 e 2019, para que poida ser desenvolvido unha vez queden sen efecto as limitacións impostas polo Real Decreto 463/2020, de 14 de marzo, polo que se declara o estado de alarma para a xestión da crise sanitaria ocasionada polo COVID 19. Obxecto: É obxecto a provisión de tres (3) prazas vacantes de Oficial 1ª Condutor, escala: administración especial–subescala: servizos especiais clase: persoal de oficios Grupo C– subgrupo C2, funcionario de carreira e incluídas na OPE dos exercicios 2017 (BOPPO número 174 do 11/9/2017) e 2019 (BOPPO número 176 do 13/9/2019). Estarán dotadas coas retribucións básicas correspondentes ao subgrupo C2 e as complementarias propias do posto de traballo ao que se adscriban as prazas. Figurarán incluídas no réxime de dedicación exclusiva. Clasificación: Departamento de servizos básicos (Unidade de vías e obras) Código: 03.03.03 Condicións dos aspirantes: Ademais dos establecidos na base 3ª das bases xerais aprobadas por este Concello para tomar parte das probas de selección, será necesario: Posuír a titulación exixida: Graduado en ESO ou equivalente; Permiso de conducir C (vixente) e Certificado de Aptitude Profesional (CAP). Sistema de Selección: Establécese o sistema de oposición libre. Fase oposición: Consistirá na realización de tres probas establecidas polo tribunal, e que se describen da seguinte maneira: 1º Exercicio.—De carácter obrigatorio e eliminatorio consistirá na realización dun test de 30 preguntas que versan sobre o temario do Anexo destas bases, con catro respostas alternativas e unha soa correcta. Establecéndose un máximo de 60 minutos para a realización desta proba.2º Exercicio.—De carácter obrigatorio a eliminatorio consistirá nunha proba práctica con un ou varios supostos a desenvolver ou desenvolver tarefas que proporá o tribunal relacionadas co temario específico que permitirá avaliar a capacidade dos aspirantes. Poderanse utilizar medios electrónicos para a realización da proba podendo utilizar unicamente os materiais en soporte papel e/ou electrónico postos ao dispor dos opositores polo tribunal para cada materia específica. En todo caso, garantirase a súa autenticidade, integridade e conservación… O tempo de realización da proba será determinado polo tribunal.3º.—Exercicio obrigatorio e eliminatorio sobre o coñecemento do idioma galego será cualificado como apto ou non apto quedando exentos da súa realización os que acrediten posuír o Nivel de Celga 3 aos que se lles outorgará a cualificación “Apto/a” segundo o disposto na base 11ª das bases xerais. Para os efectos de seren eximidos da realización deste exercicio, os aspirantes deberán acompañar os documentos da realización do curso de galego citado ou equivalente no momento de presentación de instancias. A valoración dos exercicios será conforme ao establecido na base 11ª das bases xerais. Tema 1. A Constitución española de 1978: estrutura e contido. Os valores superiores. Os principios constitucionais. Dereitos fundamentais e liberdades públicas, a súa garantía e a suspensión. Tema 2. O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O alcalde. A Xunta de Goberno local. Outros órganos municipais Tema 3. O dereito administrativo. As fontes do dereito administrativo. O procedemento administrativo común: fases. Tema 4. A Lei 31/95, do 8 de novembro de prevención de riscos laborais. Dereitos e obrigas dos traballadores. Delegados de Prevención e Comité Seguridade e Saúde Laboral. Formación. Vixilancia da saúde Tema 5. O Condutor. Factores que diminúen as aptitudes do condutor. Permisos e licenzas de condución: clases e vehículos autorizados a conducir. O vehículo: Definicións, documentación, a carga e persoas transportadas. Tema 6. Inspección técnica de vehículos: inspeccións periódicas, resultado das inspeccións, reformas de importancia. Frecuencia das inspeccións. Organismos encargados. A inspección técnica periódica. Tema 7. Seguridade e Saúde. Conceptos xerais. Medidas de seguridade no manexo dos vehículos. Elementos de seguridade: freos, tipos e o seu coñecemento. A suspensión: órganos de suspensión e amortiguamiento do automóbil. Funcións dos amortiguadores. Tema 8. Funcionamento dun motor de catro tempos. Admisión, compresión, explosión ou aceso e escape. Tema 9. Clasificación dos motores: pola súa disposición, polo número de cilindros e polo tipo de combustible. Tema 10. Motores diesel e gasolina. Compoñentes, funcionamento, distribución, engraxe. Refrixeración no vehículo: Funcións, distintos tipos refrigerado e o seu coñecemento. Tema 11. O engraxe. Aceites, a súa finalidade e tipos. Sistemas de engrase. Cambio de aceites. Ventilación. Filtrado. Tema 12. Dirección: elementos que compoñen o sistema de dirección. Volante, columna. Caixa de dirección. Dirección asistida. A aliñación da dirección. Pivote. Mangueta. Angulo de caída, saída e avance. Tema 13. A transmisión. Caixa de cambio. Árbore de transmisión. Diferencial. Palieres. Embrague, a súa misión. Tema 14. Electricidade do vehículo. Batería. Bobina. Ruptor. Distribuidor. Bujías. Regulación. Dinamo. Alternador. Motor de arranque. Béndix. O condensador. O delco. Tema 15. Simboloxía: corrente continua, corrente alterna, fusibles, resistencia, condensador, amperímetro, voltímetro, motor xerador, interruptor. Tema 16. Pneumáticos e lamias. Aliñamento do eixo dianteiro. Converxencia e caída. O fenómeno «aquaplaning». Mantemento sistemático e reparacións elementais dun vehículo. Avarías, síntomas. Reparacións de emerxencia. Tema 17. Coñecemento e manexo en emisoras de radio e equipos de comunicación. Tema 18. O accidente de circulación. Comportamento en caso de accidente. Capacitación en primeiros auxilios. Tema 19. Protección ambiental. Impactos ambientais asociados aos traballos de condutor. Recollida e selección de residuos. Almacenamento e retirada de residuos Tema 20. Prevención de riscos laborais específica do oficial condutor. Riscos e factores de risco inherentes ao traballo. Medios de prevención. Prevención e protección colectiva. Equipos de protección individual ou EPI’s. Sinalización nas labores de condutor. Normalización dos sinais.